sukhrobnurali/uzbek-legal-corpus huggingface dataset:
1-MON “MAHSULOTNI IShLAB ChIQARISh VA JOʻNATISh BOʻYIChA HISOBOT”NI TOʻLDIRISh TARTIBI TOʻGʻRISIDA YOʻRIQNOMANI TASDIQLASh HAQIDAGI QARORNI OʻZ KUChINI YOʻQOTGAN DEB TOPISh HAQIDA
(resolution, 2007-11-16)

Oʻzbekiston Respublikasining “Davlat statistikasi toʻgʻrisida”gi Qonunining 6-moddasiga asosan hamda Oʻzbekiston Respublikasi Vazirlar Mahkamasining 2003-yil 8-yanvardagi 8-son qarori bilan tasdiqlangan Oʻzbekiston Respublikasi Davlat statistika qoʻmitasi toʻgʻrisidagi nizomga va Oʻzbekiston Respublikasi Prezidentining 2005-yil 2-maydagi PQ-66-son qarori bilan tasdiqlangan Monopoliyadan chiqarish, raqobat va tadbirkorlikni qoʻllab-quvvatlash davlat qoʻmitasi toʻgʻrisidagi nizomga muvofiq, Davlat statistika qoʻmitasi hamda Monopoliyadan chiqarish, raqobat va tadbirkorlikni qoʻllab-quvvatlash davlat qoʻmitasi qaror qiladi: 1. Makroiqtisodiyot va statistika vazirligining va Monopoliyadan chiqarish va raqobatni rivojlantirish davlat qoʻmitasining 2001-yil 28-avgustdagi 8, 9-son “1-MON “Mahsulotni ishlab chiqarish va joʻnatish boʻyicha hisobot”ni toʻldirish tartibi toʻgʻrisida yoʻriqnomani tasdiqlash haqida”gi qaror (2001-yil 15-sentabr, roʻyxat raqami 1066 — Meʼyoriy hujjatlar axborotnomasi, 2001-yil, 17-son) oʻz kuchini yoʻqotgan deb topilsin. 2. Mazkur Qaror Oʻzbekiston Respublikasi Adliya vazirligida davlat roʻyxatidan oʻtkazilgan kundan boshlab oʻn kun oʻtgandan keyin kuchga kiradi.
“DAVLAT AKTIVLARI IShTIROKIDA TAShKIL ETILGAN QOʻShMA KORXONALARNING HISOBI VA FAOLIYATI MONITORINGINING YAGONA TARTIBI”NI OʻZ KUChINI YOʻQOTGAN DEB TOPISh TOʻGʻRISIDA
(resolution, 2007-11-16)

Oʻzbekiston Respublikasining “Davlat statistikasi toʻgʻrisida”gi Qonunining 6-moddasiga asosan hamda Oʻzbekiston Respublikasi Vazirlar Mahkamasining 2003-yil 8-yanvardagi 8-sonli qarori bilan tasdiqlangan Oʻzbekiston Respublikasi Davlat statistika qoʻmitasi toʻgʻrisidagi nizomga va Oʻzbekiston Respublikasi Prezidentining 2006-yil 26-apreldagi PQ-335-sonli qarori bilan tasdiqlangan Oʻzbekiston Respublikasi Davlat mulkini boshqarish davlat qoʻmitasi toʻgʻrisidagi nizomga muvofiq, Oʻzbekiston Respublikasi Davlat statistika qoʻmitasi va Oʻzbekiston Respublikasi Davlat mulkini boshqarish davlat qoʻmitasi qaror qiladi: 1. Oʻzbekiston Respublikasi Makroiqtisodiyot va statistika vazirligi tomonidan 1999-yil 5-iyuldagi 2-5-4-54-son bilan va Davlat mulkini boshqarish va tadbirkorlikni qoʻllab-quvvatlash qoʻmitasi tomonidan tasdiqlangan hamda Tashqi iqtisodiy aloqalar vazirligi (1999-yil 6-iyuldagi ShA-01-01-3472-sonli), Davlat soliq qoʻmitasi (1999-yil 9-iyuldagi 99-88-sonli) bilan kelishilgan “Davlat aktivlari ishtirokida tashkil etilgan qoʻshma korxonalarning hisobi va faoliyati monitoringining yagona tartibi” (1999-yil 6-avgust, roʻyxat raqami 797) oʻz kuchini yoʻqotgan deb topilsin. 2. Mazkur Qaror Oʻzbekiston Respublikasi Adliya vazirligida davlat roʻyxatidan oʻtkazilgan kundan boshlab oʻn kun oʻtgandan keyin kuchga kiradi.
TOVAR KELIB ChIQQAN JOY NOMINI VA TOVAR KELIB ChIQQAN JOY NOMIDAN FOYDALANISh HUQUQINI BERIShNI ROʻYXATDAN OʻTKAZIShGA DOIR TALABNOMA TUZISh, TOPShIRISh VA KOʻRIB ChIQISh QOIDALARIGA OʻZGARTIRISh VA QOʻShIMChALAR KIRITISh TOʻGʻRISIDA
(order, 2023-12-11)

Oʻzbekiston Respublikasining “Tovar belgilari, xizmat koʻrsatish belgilari va tovar kelib chiqqan joy nomlari toʻgʻrisida”gi Qonuniga muvofiq buyuraman: 1. Oʻzbekiston Respublikasi Davlat patent idorasi direktorining 2002-yil 11-oktabrdagi 52-sonli buyrugʻi bilan tasdiqlangan “Tovar kelib chiqqan joy nomini va tovar kelib chiqqan joy nomidan foydalanish huquqini berishni roʻyxatdan oʻtkazishga doir talabnoma tuzish, topshirish va koʻrib chiqish qoidalari”ga (2002-yil 1-oktabr, roʻyxat raqami 1185) ilovaga* muvofiq oʻzgartirish va qoʻshimchalar kiritilsin. 2. Mazkur buyruq Oʻzbekiston Respublikasi Adliya vazirligida davlat roʻyxatidan oʻtkazilgan vaqtdan eʼtiboran oʻn kun oʻtgach kuchga kiradi.
“OʻZMED-LIZING” OChIQ AKSIYADORLIK JAMIYATI IXTISOSLAShTIRILGAN LIZING KOMPANIYASINI TAShKIL ETISh TOʻGʻRISIDA
(resolution, 2021-02-22)

Oʻzbekiston Respublikasi Prezidentining “Respublika tibbiyot muassasalari faoliyatini tashkil etishni takomillashtirish chora-tadbirlari toʻgʻrisida” 2007-yil 2-oktabrdagi PQ-700-son qaroriga muvofiq, shuningdek tibbiyot muassasalarini zamonaviy tibbiyot asbob-uskunalari bilan jihozlash, Oʻzbekiston Respublikasining sogʻliqni saqlash tizimida lizing munosabatlarini rivojlantirish maqsadida Vazirlar Mahkamasi qaror qiladi: 1. Oʻzbekiston Respublikasi Moliya vazirligi, Sogʻliqni saqlash vazirligi, Davlat mulki qoʻmitasi, Oʻzbekiston Respublikasi Tashqi iqtisodiy faoliyat milliy banki, “Asaka” banki, “Paxta-bank”, “Oʻzsanoatqurilishbank”, Ipoteka-bankning boshlangʻich ustav fondi 1,5 mlrd soʻm miqdorida boʻlgan va muassislar oʻrtasida 1-ilovaga muvofiq taqsimlanadigan ochiq aksiyadorlik jamiyati shaklidagi “OʻzMED-lizing” ixtisoslashtirilgan lizing kompaniyasini tashkil etish toʻgʻrisidagi taklifiga rozilik berilsin. 2. Quyidagilar “OʻzMED-lizing” ochiq aksiyadorlik jamiyati ixtisoslashtirilgan lizing kompaniyasi faoliyatining asosiy yoʻnalishlari ekanligi maʼlumot uchun qabul qilinsin: oʻz mablagʻlari hisobiga, shuningdek mamlakatimiz va chet el banklari kreditlari va qarzlarini jalb etish yoʻli bilan zamonaviy yuqori texnologiyali tibbiyot asbob-uskunalari, ular uchun ehtiyot qismlar, anjomlar va maxsus transport (keyingi oʻrinlarda “tibbiyot asbob-uskunalari” deb yuritiladi) xarid qilish; tibbiyot asbob-uskunalarini shartnoma asosida lizingga va uzoq muddatli ijaraga berish, shuningdek ularni tibbiyot muassasalariga sotish. 3. “OʻzMED-lizing” ochiq aksiyadorlik jamiyati ixtisoslashtirilgan lizing kompaniyasining xodimlarining cheklangan umumiy soni 17 nafar, shu jumladan boshqaruv xodimlari soni 15 nafar boʻlgan boshqaruv tuzilmasi 2-ilovaga muvofiq maʼqullansin. 4. Oʻzbekiston Respublikasi Davlat mulki qoʻmitasi boshqa muassislar bilan birgalikda bir oy muddatda “OʻzMED-lizing” ochiq aksiyadorlik jamiyatining taʼsis yigʻilishini oʻtkazsin va lizing kompaniyasining taʼsis hujjatlari belgilangan tartibda tasdiqlanishini, shuningdek kompaniyaning davlat roʻyxatiga olinishini taʼminlasin. 5. Toshkent shahar hokimligi bir oy muddatda “OʻzMED-lizing” ochiq aksiyadorlik jamiyati ixtisoslashtirilgan lizing kompaniyasini joylashtirish uchun belgilangan tartibda bino ajratsin. 6. Mazkur qarorning bajarilishini nazorat qilish Oʻzbekiston Respublikasi Bosh vazirining oʻrinbosarlari R.S. Qosimov va R.S. Azimov zimmasiga yuklansin.
Oʻzbekiston Respublikasi Hukumati va Tojikiston Respublikasi Hukumati oʻrtasida Tojikiston Respublikasining Oʻzbekiston Respublikasi oldidagi qarz majburiyatlarini ikkilamchi qayta tarkibiy oʻzgartirish shartlari toʻgʻrisidagi bitim loyihasi toʻgʻrisida
(resolution, 2007-11-12)

Tojikiston Respublikasining Oʻzbekiston Respublikasi oldidagi qarz majburiyatlari toʻlanishini taʼminlash maqsadida Vazirlar Mahkamasi qaror qiladi: 1. Oʻzbekiston Respublikasi Hukumati va Tojikiston Respublikasi Hukumati oʻrtasida Tojikiston Respublikasining Oʻzbekiston Respublikasi oldidagi qarz majburiyatlarini ikkilamchi qayta tarkibiy oʻzgartirish shartlari toʻgʻrisidagi Bitim loyihasi maʼqullansin. 2. Oʻzbekiston Respublikasi Moliya vaziriga mazkur qarorning 1-bandida koʻrsatilgan Bitimni Oʻzbekiston Respublikasi Hukumati nomidan imzolash vakolati berilsin. 3. Oʻzbekiston Respublikasi Tashqi ishlar vazirligi ushbu qarorning 1-bandida koʻrsatilgan Bitimni Toshkent shahrida imzolash maqsadida zarur tartib-taomillarning amalga oshirilishini taʼminlasin. 4. Mazkur qarorning bajarilishini nazorat qilish Oʻzbekiston Respublikasi Bosh vazirining oʻrinbosari R.S. Azimov zimmasiga yuklansin.
“MOLIYAVIY NATIJALAR VA OʻZARO HISOB-KITOBLAR HOLATI TOʻGʻRISIDA HISOBOTNI TUZISh BOʻYIChA YOʻRIQNOMANI TASDIQLASh HAQIDA”GI BUYRUQNI OʻZ KUChINI YOʻQOTGAN DEB TOPISh TOʻGʻRISIDA
(order, 2007-11-06)

Oʻzbekiston Respublikasining “Davlat statistikasi toʻgʻrisida”gi Qonunining 6-moddasiga asosan va Oʻzbekiston Respublikasi Vazirlar Mahkamasining 2003-yil 8-yanvardagi “Oʻzbekiston Respublikasi Davlat statistika qoʻmitasi faoliyati toʻgʻrisida”gi 8-son qarori bilan tasdiqlangan “Oʻzbekiston Respublikasi Davlat statistika qoʻmitasi toʻgʻrisida”gi nizomga (Oʻzbekiston Respublikasi qonunlarining toʻplami, 2003-y., 1-2-son, 7-modda; 2005-y., 8-son, 44-modda) muvofiq Oʻzbekiston Respublikasi Davlat statistika qoʻmitasi qaror qiladi: 1. Oʻzbekiston Respublikasi Makroiqtisodiyot va statistika vazirining 2002-yil 26-noyabrdagi 24-son “Moliyaviy natijalar va oʻzaro hisob-kitoblar holati toʻgʻrisida hisobotni tuzish boʻyicha yoʻriqnomani tasdiqlash haqida”gi buyrugʻi (2002-yil 19-dekabr, roʻyxat raqami 1195 — Meʼyoriy hujjatlar axborotnomasi, 2002-yil, 23-24-son) oʻz kuchini yoʻqotgan deb topilsin. 2. Ushbu qaror Adliya vazirligida davlat roʻyxatidan oʻtkazilgandan soʻng oʻn kun oʻtgach kuchga kiradi. 3. Mazkur qaror Moliya vazirligi bilan kelishilgan.
“1-(KIChIK BIZNES) ShAKLI BOʻYIChA MIKROFIRMA VA KIChIK KORXONA HISOBOTINI TUZISh TARTIBI TOʻGʻRISIDA YOʻRIQNOMANI TASDIQLASh HAQIDA”GI BUYRUQNI OʻZ KUChINI YOʻQOTGAN DEB TOPISh TOʻGʻRISIDA
(order, 2007-11-06)

Oʻzbekiston Respublikasi “Davlat statistikasi toʻgʻrisida”gi Qonunining 6-moddasiga asosan va Oʻzbekiston Respublikasi Vazirlar Mahkamasining 2003-yil 8-yanvardagi “Oʻzbekiston Respublikasi Davlat statistika qoʻmitasi faoliyati toʻgʻrisida”gi 8-son qarori bilan tasdiqlangan Oʻzbekiston Respublikasi Davlat statistika qoʻmitasi toʻgʻrisidagi nizomga (Oʻzbekiston Respublikasi qonunlarining toʻplami, 2003-y., 1-2-son, 7-modda; 2005-y., 8-son, 44-modda) muvofiq Oʻzbekiston Respublikasi Davlat statistika qoʻmitasi qaror qiladi: 1. Oʻzbekiston Respublikasi Makroiqtisodiyot va statistika vazirining 2002-yil 27-fevraldagi 7-son “1-(kichik biznes) shakli boʻyicha mikrofirma va kichik korxona hisobotini tuzish tartibi toʻgʻrisidagi yoʻriqnomani tasdiqlash haqida”gi buyrugʻi (2002-yil 28-mart, roʻyxat raqami 1119 — Meʼyoriy hujjatlar axborotnomasi, 2002-yil, 6-son) oʻz kuchini yoʻqotgan deb topilsin. 2. Ushbu qaror Adliya vazirligida davlat roʻyxatidan oʻtkazilgandan soʻng oʻn kun oʻtgach kuchga kiradi. 3. Mazkur qaror Moliya vazirligi bilan kelishilgan.
“2-PAXTA (YILLIK, MAVSUMIY) VA 50-TP (MAVSUMIY) PAXTA XOM AShYoSINI QAYTA IShLASh BOʻYIChA HISOBOTNI TOʻLDIRISh TARTIBI TOʻGʻRISIDA YOʻRIQNOMANI TASDIQLASh HAQIDA”GI QARORNI OʻZ KUChINI YOʻQOTGAN DEB TOPISh TOʻGʻRISIDA
(resolution, 2007-11-06)

Oʻzbekiston Respublikasining “Davlat statistikasi toʻgʻrisida”gi Qonunining 6-moddasiga asosan va Oʻzbekiston Respublikasi Vazirlar Mahkamasining 2003-yil 8-yanvardagi 8-son qarori bilan tasdiqlangan Oʻzbekiston Respublikasi Davlat statistika qoʻmitasi toʻgʻrisidagi nizomga muvofiq, Oʻzbekiston Respublikasi Davlat statistika qoʻmitasi, Oʻzbekiston Respublikasi Qishloq va suv xoʻjaligi vazirligi, “Oʻzpaxtasanoat” uyushmasi va “Sifat” paxta tolasini sertifikatlash markazi qaror qiladi: 1. Makroiqtisodiyot va statistika vazirligining 2001-yil 10-oktabrdagi 33-sonli, Qishloq va suv xoʻjaligi vazirligining 49-2-178-sonli, “Oʻzpaxtasanoat” uyushmasining 1-sonli hamda “Sifat” paxta tolasini sertifikatlash markazining 01/935-sonli “2-paxta (yillik, mavsumiy) va 50-tp (mavsumiy) paxta xomashyosini qayta ishlash boʻyicha hisobotni toʻldirish tartibi toʻgʻrisida yoʻriqnomani tasdiqlash haqida”gi qaror (2001-yil 10-noyabr, roʻyxat raqami 1081 — Meʼyoriy hujjatlar axborotnomasi, 2001-yil, 21-son) oʻz kuchini yoʻqotgan deb topilsin. 2. Mazkur qaror Oʻzbekiston Respublikasi Adliya vazirligida davlat roʻyxatidan oʻtkazilgan kundan boshlab 10 kun oʻtgandan keyin kuchga kiradi.
“KIMYo-FARMATSEVTIKA MAHSULOTINI IShLAB ChIQARISh BOʻYIChA YIGʻMA HISOBOTLARNI TUZISh TARTIBI TOʻGʻRISIDA YOʻRIQNOMA”NI OʻZ KUChINI YOʻQOTGAN DEB TOPISh TOʻGʻRISIDA
(resolution, 2007-11-06)

Oʻzbekiston Respublikasining “Davlat statistikasi toʻgʻrisida”gi Qonunining 6-moddasiga asosan hamda Oʻzbekiston Respublikasi Vazirlar Mahkamasining 2003-yil 8-yanvardagi 8-sonli qarori bilan tasdiqlangan Oʻzbekiston Respublikasi Davlat statistika qoʻmitasi toʻgʻrisidagi nizomga muvofiq Oʻzbekiston Respublikasi Davlat statistika qoʻmitasi qaror qiladi: 1. Oʻzbekiston Respublikasi Makroiqtisodiyot va statistika vazirligi tomonidan 1999-yil 8-oktabrda 6-son bilan tasdiqlangan hamda Oʻzbekiston Respublikasi Sogʻliqni saqlash vazirligining tibbiy texnika va dori-darmon vositalarining sifatini nazorat qilish boʻyicha bosh boshqarmasi (1999-yil 23-oktabrdagi 29/904-sonli) bilan kelishilgan “Kimyo-farmatsevtika mahsulotini ishlab chiqarish boʻyicha yigʻma hisobotlarni tuzish tartibi toʻgʻrisida yoʻriqnoma” (2000-yil 22-may, roʻyxat raqami 928) oʻz kuchini yoʻqotgan deb topilsin. 2. Mazkur qaror Oʻzbekiston Respublikasi Adliya vazirligida davlat roʻyxatidan oʻtkazilgan kundan boshlab 10 kun oʻtgandan keyin kuchga kiradi.
“IShLAB ChIQARISh QUVVATLARINING YILLIK HISOBOT BALANSLARINI TUZISh BOʻYIChA KOʻRSATMALARNI TASDIQLASh HAQIDA”GI QARORNI OʻZ KUChINI YOʻQOTGAN DEB TOPISh TOʻGʻRISIDA
(resolution, 2007-11-06)

Oʻzbekiston Respublikasi “Davlat statistikasi toʻgʻrisida”gi Qonunining 6-moddasiga asosan va Oʻzbekiston Respublikasi Vazirlar Mahkamasining 2003-yil 8-yanvardagi “Oʻzbekiston Respublikasi Davlat statistika qoʻmitasi faoliyati toʻgʻrisida”gi 8-son qarori bilan tasdiqlangan Oʻzbekiston Respublikasi Davlat statistika qoʻmitasi toʻgʻrisidagi nizomga (Oʻzbekiston Respublikasi qonunlarining toʻplami, 2003-y., 1-2-son, 7-modda; 2005-y., 8-son, 44-modda) muvofiq Oʻzbekiston Respublikasi Davlat statistika qoʻmitasi qaror qiladi: 1. Oʻzbekiston Respublikasi Makroiqtisodiyot va statistika vazirligi tomonidan 1998-yil 26-oktabrda 33-son bilan tasdiqlangan “Ishlab chiqarish quvvatlarining hisobot balanslarini tuzish boʻyicha koʻrsatmalarni tasdiqlash haqida”gi qarori (1999-yil 3-avgust, roʻyxat raqami 790) oʻz kuchini yoʻqotgan deb topilsin. 2. Ushbu qaror Adliya vazirligida davlat roʻyxatidan oʻtkazilgandan soʻng oʻn kun oʻtgach kuchga kiradi. 3. Mazkur qaror Moliya vazirligi bilan kelishilgan.
HOSILDORLIGI PAST BOʻLGAN YERLARDA DAVLAT EHTIYOJLARI UCHUN QISHLOQ XOʻJALIGI MAHSULOTLARI YETISHTIRUVCHI FERMER XOʻJALIKLARINI QOʻLLAB-QUVVATLASH CHORA-TADBIRLARI TOʻGʻRISIDA
(resolution, 2025-11-26)

Fermer xoʻjaliklarini barqaror rivojlantirish uchun qulay shart-sharoitlar yaratish, hosildorligi past boʻlgan yerlarda davlat ehtiyojlari uchun qishloq xoʻjaligi mahsulotlari yetishtiruvchi xoʻjaliklarga samarali va amaliy davlat madadini koʻrsatish maqsadida: 2. Oʻzbekiston Respublikasi Iqtisodiyot vazirligi Moliya vazirligi, Qishloq va suv xoʻjaligi vazirligi, Yer resurslari, geodeziya, kartografiya va davlat kadastri davlat qoʻmitasi bilan birgalikda ikki oy muddatda quyidagilarni nazarda tutgan holda hosildorligi past boʻlgan yerlarda davlat ehtiyojlari uchun qishloq xoʻjaligi mahsulotlari yetishtiruvchi fermer xoʻjaliklarini qoʻllab-quvvatlash toʻgʻrisida nizom ishlab chiqsin va tasdiqlash uchun Vazirlar Mahkamasiga kiritsin: hosildorligi past boʻlgan yerlarni belgilashning aniq mezonlari va mexanizmi; hosildorligi past boʻlgan yerlarda davlat ehtiyojlari uchun qishloq xoʻjaligi mahsulotlari yetishtiruvchi fermer xoʻjaliklarini qoʻllab-quvvatlash tartibi; ajratiladigan mablagʻlardan maqsadli foydalanish ustidan amaliy nazorat tizimi. 3. 2008-yilning 1-yanvaridan boshlab fermer xoʻjaliklariga qishloq xoʻjaligi texnikasini imtiyozli asosda lizingga berish muddati 7 yildan 10 yilgacha uzaytirilsin. 4. Oʻzbekiston Respublikasi Adliya vazirligi manfaatdor vazirliklar, idoralar, tijorat banklari bilan birgalikda bir oy muddatda qonun hujjatlariga ushbu qarordan kelib chiqadigan oʻzgartish va qoʻshimchalar toʻgʻrisida Vazirlar Mahkamasiga takliflar kiritsin. 5. Mazkur qarorning ijrosini nazorat qilish Oʻzbekiston Respublikasi Bosh vaziri Sh. M. Mirziyoyev zimmasiga yuklansin.
Xalqaro shartnomalarni tasdiqlash toʻgʻrisida
(resolution, 2014-07-01)

1. Quyidagilar: Rossiya Federatsiyasidagi Oʻzbekiston Respublikasi fuqarolari boʻlgan migrant ishchilar va Oʻzbekiston Respublikasidagi Rossiya Federatsiyasi fuqarolari boʻlgan migrant ishchilarning mehnat faoliyati va ularning huquqlarini himoya qilish haqida Oʻzbekiston Respublikasi Hukumati hamda Rossiya Federatsiyasi Hukumati oʻrtasida 2007-yil 4-iyulda Toshkent shahrida imzolangan Bitim; Oʻzbekiston Respublikasi Hukumati hamda Rossiya Federatsiyasi Hukumati oʻrtasida 2007-yil 4-iyulda Toshkent shahrida imzolangan noqonuniy migratsiyaga qarshi kurashda hamkorlik qilish haqidagi Bitim; 3. Oʻzbekiston Respublikasi Tashqi ishlar vazirligi Oʻzbekiston Respublikasi mazkur xalqaro shartnomalar kuchga kirishi uchun zarur boʻlgan ichki davlat tartib-qoidalarini bajargani toʻgʻrisida tegishli bildirishnoma yoʻllasin. 4. Oʻzbekiston Respublikasi Vazirlar Mahkamasi va tegishli vazirliklar hamda idoralar rahbarlari mazkur xalqaro shartnomalar kuchga kirgandan soʻng belgilangan tartibda Oʻzbekiston Respublikasi majburiyatlari bajarilishi ustidan nazoratni taʼminlasin. 5. Mazkur qarorning ijrosini nazorat qilish Oʻzbekiston Respublikasi Bosh vaziri Sh.M. Mirziyoyev zimmasiga yuklansin.
IShLAB ChIQARILADIGAN VA SOTILADIGAN TOVARLAR (IShLAR, XIZMATLAR) BOʻYIChA QOʻShILGAN QIYMAT SOLIGʻINI HISOBLAB ChIQARISh VA TOʻLASh TARTIBI TOʻGʻRISIDAGI YOʻRIQNOMAGA QOʻShIMChA KIRITISh HAQIDA
(resolution, 2008-01-31)

Oʻzbekiston Respublikasi Soliq kodeksi, Oʻzbekiston Respublikasi “Davlat soliq xizmati toʻgʻrisida”gi Qonunining 7-moddasiga muvofiq qaror qilamiz: 1. Oʻzbekiston Respublikasi Moliya vazirligi va Davlat soliq qoʻmitasining 2003-yil 7-martdagi 43, 2003-37-son qarori bilan tasdiqlangan Ishlab chiqariladigan va sotiladigan tovarlar (ishlar, xizmatlar) boʻyicha qoʻshilgan qiymat soligʻini hisoblab chiqarish va toʻlash tartibi toʻgʻrisidagi yoʻriqnomaning (2003-yil 29-aprel, roʻyxat raqami 1238 — Meʼyoriy hujjatlar axborotnomasi, 2003-yil, 7-8-son; Oʻzbekiston Respublikasi qonun hujjatlari toʻplami, 2004-yil, 11-son, 131-modda, 40-son, 442-modda; 2005-yil, 15-16-son, 125-modda, 40-son, 312-modda; 2006-yil, 20-21-son, 182-modda; 2007-yil, 7-8 son, 75-modda) 25-bandi quyidagi mazmundagi 37-kichik band bilan toʻldirilsin: “37) telekommunikatsiyalar tarmoqlarida tezkor-qidiruv tadbirlari tizimi texnik vositalarning, shuningdek mazkur vositalardan foydalanishga va ularga xizmat koʻrsatishga doir xizmatlarning qiymati”. 2. Mazkur qaror Oʻzbekiston Respublikasi Adliya vazirligida davlat roʻyxatiga olingan kundan boshlab oʻn kun oʻtgach kuchga kiradi.
OʻZBEKISTON RESPUBLIKASI PREZIDENTINING 2007-YIL 10 IYuLDAGI PF-3889-SONLI “2007-YILNING 1 AVGUSTIDAN BOShLAB ISh HAQI, PENSIYALAR, STIPENDIYALAR VA IJTIMOIY NAFAQALAR MIQDORINI OShIRISh TOʻGʻRISIDA”GI FARMONI BOʻYIChA PENSIYALARNI QAYTA HISOBLASh TARTIBI TOʻGʻRISIDAGI YOʻRIQNOMAGA OʻZGARTISh KIRITISh HAQIDA
(decree, 2007-11-16)

Oʻzbekiston Respublikasi Prezidentining 2007-yil 17-sentabrdagi PF-3921-sonli “Pensionerlarni ijtimoiy qoʻllab-quvvatlashni kuchaytirish borasidagi chora-tadbirlar toʻgʻrisida”gi Farmoni ijrosini taʼminlash maqsadida qaror qilamiz: 1. Mehnat va aholini ijtimoiy muhofaza qilish vazirligi va Moliya vazirligining 2007-yil 19-iyuldagi M-37 va 74 sonli, “Oʻzbekiston Respublikasi Prezidentining 2007-yil 10-iyuldagi PF-3889-sonli “2007-yilning 1-avgustidan boshlab ish haqi, pensiyalar, stipendiyalar va ijtimoiy nafaqalar miqdorini oshirish toʻgʻrisida”gi Farmoni boʻyicha pensiyalarni qayta hisoblash tartibi toʻgʻrisidagi yoʻriqnoma”ga (2007-yil 23-iyul, roʻyxat raqami 1699 — Oʻzbekiston Respublikasining qonun hujjatlari toʻplami, 2007-yil, 29-30-son, 314-modda) ilovaga muvofiq oʻzgartish kiritilsin. 2. Mazkur qaror Oʻzbekiston Respublikasi Adliya vazirligida davlat roʻyxatidan oʻtkazilgan sanadan boshlab oʻn kundan keyin kuchga kiritilsin. 1. 2-band quyidagi tahrirda bayon etilsin: “2. 2007-yilning 1-oktabridan pensiyani hisob-kitob qilish uchun eng kam ish haqining sakkiz baravaridan ortiq boʻlmagan oʻrtacha oylik ish haqi inobatga olinadi (15525 soʻm x 8 = 124200 soʻm)”. 2. 6-bandning ikkinchi xatboshi quyidagi tahrirda bayon etilsin: “2007-yilning 1-oktabridan yangi oʻrtacha oylik ish haqi miqdori eng kam oylik ish haqi miqdorining sakkiz hissasi bilan chegaralanadi (124200 soʻm)”.
“OʻZBEKISTON RESPUBLIKASIDA PARRANDA GRIPPI TARQALISHINING OLDINI OLISH VA UNING XAVFIGA QARSHI CHORA KOʻRISH” LOYIHASINI AMALGA OSHIRISH CHORA-TADBIRLARI TOʻGʻRISIDA
(resolution, 2021-04-30)

Parranda grippiga qarshi kurashga yoʻnaltirilgan chora-tadbirlar samaradorligini oshirish, parranda grippi bilan bogʻliq tadbirlarni moliyalashtirish Fondi tomonidan beriladigan grant mablagʻlaridan samarali va maqsadli foydalanishni taʼminlash maqsadida: 1. Oʻzbekiston Respublikasi Hukumati hamda parranda grippi bilan bogʻliq tadbirlarni moliyalashtirish Fondi tomonidan beriladigan grant mablagʻlarining administratori boʻlmish Jahon bankining Xalqaro rivojlanish uyushmasi oʻrtasida “Oʻzbekiston Respublikasida parranda grippi tarqalishining oldini olish va uning xavfiga qarshi chora koʻrish” loyihasini amalga oshirish uchun Oʻzbekiston Respublikasi 2 960 275 AQSH dollari miqdorida grant ajratish haqida bitim imzolanganligi maʼlumot uchun qabul qilinsin. 2. Belgilansinki, “Oʻzbekiston Respublikasida parranda grippi tarqalishining oldini olish va uning xavfiga qarshi chora koʻrish” loyihasini moliyalashtirish 1 va 2-ilovalarga* muvofiq amalga oshiriladi. 3. “Oʻzbekiston Respublikasida parranda grippi tarqalishining oldini olish va uning xavfiga qarshi chora koʻrish” loyihasini amalga oshirish boʻyicha muvofiqlashtiruvchi kengash tarkibi 3-ilovaga* muvofiq tasdiqlansin. Loyihani amalga oshirish boʻyicha muvofiqlashtiruvchi kengash: loyiha yechimlarini tatbiq etishni jadallashtirish boʻyicha tavsiyanomalar va chora-tadbirlar ishlab chiqqan holda, ajratiladigan mablagʻlarning samarali oʻzlashtirilishi ustidan qatʼiy nazorat oʻrnatilishini taʼminlasin; loyiha amalga oshirilishining borishini muntazam ravishda koʻrib borsin, zarur hollarda Oʻzbekiston Respublikasi Vazirlar Mahkamasiga uning samarali va oʻz vaqtida amalga oshirilishini taʼminlash boʻyicha takliflar kiritsin; tanlov tadbirlarini oʻtkazish uchun tender komissiyasining tarkibini belgilangan tartibda tasdiqlasin. 4. Oʻzbekiston Respublikasi Qishloq va suv xoʻjaligi vazirligi huzuridagi Qishloq xoʻjaligi korxonalarini tarkibiy oʻzgartirish agentligi zimmasiga Jahon bankining tartib-qoidalariga muvofiq grant mablagʻlarini oʻz vaqtida oʻzlashtirish va ulardan maqsadli foydalanishni taʼminlash boʻyicha javobgarlik yuklansin. 5. Loyiha ishtirokchilari uni amalga oshirish davrida — 2009-yilning 31-iyuligacha: Oʻzbekiston Respublikasi hududida sotib olinadigan tovarlar (ishlar, xizmatlar) uchun soliqlar (yigʻimlar) toʻlashdan; import qilinadigan tovarlar uchun bojxona toʻlovlari (bojxona rasmiylashtiruvi yigʻimlaridan tashqari) toʻlashdan; loyiha ehtiyojlari uchun sotib olinadigan avtotransport vositalari qiymatidan Respublika yoʻl jamgʻarmasiga yigʻimlar toʻlashdan; budjetdan tashqari Pensiya jamgʻarmasi, Respublika yoʻl jamgʻarmasi va Maktab taʼlimini rivojlantirish jamgʻarmasiga majburiy ajratmalar toʻlashdan ozod etilsin. 6. Mazkur Qarorning ijrosini nazorat qilish Oʻzbekiston Respublikasining Bosh vaziri Sh.M. Mirziyoyev zimmasiga yuklansin.
VAZIRLAR MAHKAMASINING “MAHSULOTLAR, XOM AShYo VA MATERIALLARNING YUQORI LIKVIDLI TURLARINI SOTIShNING BOZOR MEXANIZMLARINI JORIY ETIShNI DAVOM ETTIRISh TOʻGʻRISIDA” 2004 YIL 5 FEVRALDAGI 57-SON QARORIGA OʻZGARTIRISh KIRITISh HAQIDA
(resolution, 2020-03-19)

Birja savdolarida moddiy-texnika resurslarining strategik turlarini sotishda shartnoma majburiyatlari bajarilishi uchun javobgarlikni kuchaytirish maqsadida Vazirlar Mahkamasi qaror qiladi: 1. Vazirlar Mahkamasining “Mahsulotlar, xomashyo va materiallarning yuqori likvidli turlarini sotishning bozor mexanizmlarini joriy etishni davom ettirish toʻgʻrisida” 2004-yil 5-fevraldagi 57-son qarori (Oʻzbekiston Respublikasi QT, 2004-y., 2-son, 10-modda) 2-bandining yettinchi xatboshidagi “2” raqami “10” raqami bilan almashtirilsin. 2. Mazkur qarorning bajarilishini nazorat qilish Oʻzbekiston Respublikasi Bosh vazirining oʻrinbosari R.S. Azimov zimmasiga yuklansin.